**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**από 12/06/2023 έως 16/06/2023**

**ΠΡΟΓΡΑΜΜΑ  ΔΕΥΤΕΡΑΣ  12/06/2023**

…..

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**12:00**  |  **Ειδήσεις - Αθλητικά - Καιρός**

|  |  |
| --- | --- |
| Ντοκιμαντέρ / Τέχνες - Γράμματα | **WEBTV** **ERTflix** |

**13:00**  |  **Ώρα Χορού  (E)**   **(Τροποποίηση προγράμματος)**  
  
**Έτος παραγωγής:** 2022

Τι νιώθει κανείς όταν χορεύει;   
Με ποιον τρόπο o χορός τον απελευθερώνει;   
Και τι είναι αυτό που τον κάνει να αφιερώσει τη ζωή του στην Τέχνη του χορού;   
  
Από τους χορούς του δρόμου και το tango, μέχρι τον κλασικό και τον σύγχρονο χορό, η σειρά ντοκιμαντέρ «Ώρα Χορού» επιδιώκει να σκιαγραφήσει πορτρέτα χορευτών, δασκάλων και χορογράφων σε διαφορετικά είδη χορού και να καταγράψει το πάθος, την ομαδικότητα, τον πόνο, την σκληρή προετοιμασία, την πειθαρχία και την χαρά που ο καθένας από αυτούς βιώνει.  
  
Η σειρά ντοκιμαντέρ «Ώρα Χορού» είναι η πρώτη σειρά ντοκιμαντέρ στην ΕΡΤ αφιερωμένη αποκλειστικά στον χορό.   
  
Μια σειρά που ξεχειλίζει μουσική, κίνηση και ρυθμό.  
  
Μία ιδέα της Νικόλ Αλεξανδροπούλου, η οποία υπογράφει επίσης το σενάριο και τη σκηνοθεσία και θα μας κάνει να σηκωθούμε από τον καναπέ μας.   
  
  
**«Πατρίσια Απέργη» [Με αγγλικούς υπότιτλους]**   
**Eπεισόδιο**: 8

Η Πατρίσια Απέργη, η οποία έχει χαρακτηριστεί ως η χορογράφος της γενιάς της κρίσης, μιλά για τον κοινωνικοπολιτικό χαρακτήρα των έργων της, αλλά και το τι σημαίνει να είσαι γυναίκα χορογράφος στην Ελλάδα σήμερα.  
  
Τη συναντάμε τόσο στην Ακαδημία Χορογραφίας U(R)TOPIAS, στο πλαίσιο της 2023 Ελευσίνα Πολιτιστική Πρωτεύουσα της Ευρώπης, αλλά και σε πρόβα με την ομάδα της σύγχρονου χορού «Αερίτες», μαθαίνοντας για τη σημαντική διεθνή πορεία της.  
  
Η ίδια δεν παραλείπει να αναφερθεί και σε ένα θέμα υγείας που αντιμετώπισε σε μικρότερη ηλικία, κι όπως λέει την έκανε να νιώσει «ότι αυτό είναι κάτι που μπορεί να με σταματήσει και ένιωσα αρκετά ευάλωτη και αδύναμη. Ταυτόχρονα όμως, επειδή είχα την αλαζονεία της νεότητας θεώρησα ότι αυτό είναι, και δεν θα μπω σε μία γυάλα», συνεχίζοντας την καριέρα της στον χορό και κατακτώντας τα όνειρά της.  
  
Παράλληλα, η Πατρίσια Απέργη εξομολογείται τις σκέψεις της στον Τάσο Αλευρά, ο οποίος βρίσκεται πίσω από τον φακό.  
  
Μιλούν επίσης: Ηλίας Χατζηγεωργίου χορευτής και Νάντια Αργυροπούλου, ανεξάρτητη επιμελήτρια τέχνης.

Σκηνοθεσία-Σενάριο-Ιδέα: Νικόλ Αλεξανδροπούλου Σκηνοθεσία Επεισοδίου: Τάσος Αλευράς   
Αρχισυνταξία: Μελπομένη Μαραγκίδου   
Διεύθυνση Φωτογραφίας: Νίκος Παπαγγελής   
Μοντάζ: Νικολέτα Λεούση   
Πρωτότυπη μουσική τίτλων/ επεισοδίου: Αλίκη Λευθεριώτη   
Τίτλοι Αρχής/Graphic Design: Καρίνα Σαμπάνοβα Ηχοληψία: Άρης Καφεντζής   
Επιστημονική Σύμβουλος: Μαρία Κουσουνή   
Διεύθυνση Παραγωγής: Χρήστος Καραλιάς   
Εκτέλεση Παραγωγής: Libellula Productions

(Η εκπομπή ΠΡΩΪΑΝ ΣΕ ΕΙΔΟΝ δεν θα μεταδοθεί λόγω στάσης εργασίας της ΠΟΣΠΕΡΤ από ώρα 13:00-17:00)

|  |  |
| --- | --- |
| Ντοκιμαντέρ / Τρόπος ζωής | **WEBTV** |

**14:00**  |  **Τα Στέκια  (E)**   **(Τροποποίηση προγράμματος)**

Ιστορίες Αγοραίου Πολιτισμού  
Σειρά ντοκιμαντέρ του Νίκου Τριανταφυλλίδη

**«Ο μπερντές του Καραγκιόζη»**

O Καραγκιόζης είναι ο καθένας μας. Είναι ο άστεγος, είναι ο άνεργος, είναι ο πρόσφυγας, είναι ο πεινασμένος, αυτός που έτρωγε τις ξυλιές από τον Πασά. Είναι η αιώνια εικόνα του Έλληνα.  
Ευγένιος Σπαθάρης – Καραγκιοζοπαίκτης  
  
Πολύ μελάνι έχει χυθεί στην προσπάθεια να διερευνηθεί η καταγωγή του Καραγκιόζη.   
  
Από τα Ελευσίνια Μυστήρια και τη σπηλιά του Πλάτωνα μέχρι το θρύλο του Καραγκιόζη χωρατατζή, που λόγω των αστείων του δεν τελείωνε το παλάτι, μύθοι και πραγματικότητα μπλέκονται και αναπαράγονται για χρόνια.   
  
Σε κάθε περίπτωση, το Θέατρο Σκιών ταξίδεψε από τα βάθη της Ασίας, την Ινδία, την Κίνα, την Ινδονησία, την Αίγυπτο και τις χώρες της βόρειας Αφρικής μέχρι να πάρει τη μορφή του Καραγκιόζη, που απλώνεται στην Οθωμανική Αυτοκρατορία και να φτάσει στην Ελλάδα από τον Κωνσταντινουπολίτη μάστορα Γιάννη Βράχαλη ή Μπράχαλη, λειτουργώντας σαν καθρέφτης ηθών και σαν φορέας της γνήσιας λαϊκής κουλτούρας.  
  
Στο βασίλειο του Θεάτρου Σκιών δεσπόζει ο μπερντές.   
  
Πίσω από αυτόν οι χάρτινες, χαρτονένιες, ξύλινες, από ζελατίνη ή πλαστικές μονόχρωμες ή πολύχρωμες φιγούρες με τους «μάστορες» και τους βοηθούς τους. Μπροστά τους τα ξύλινα καθίσματα για τα παιδιά κάθε ηλικίας. Και στη μέση ο Καραγκιόζης: O φτωχός, ο πολυμήχανος, ο καταφερτζής, ο τυραννημένος, ο λούμπεν προλετάριος, το αιώνιο σύμβολο του Θεάτρου των Σκιών αλλά και της ίδιας μας της ζωής.   
  
Ο Καραγκιόζης, ο Χατζηαβάτης και ο κόσμος τους εμφανίζονται στην Ελλάδα ορίζοντας «το Ανατολικό Θέατρο», που αντιμετωπιζόταν με αρνητικότητα ως ξενόφερτο και αισχρό θέαμα. Ο «εξελληνισμός» του θα επιτευχθεί συν τω χρόνω, όπως και η μετατροπή του από περιθωριακό σε οικογενειακό θέαμα με πρωταγωνιστές τον Μίμαρο και τη μεγάλη πατρινή σχολή, αλλά και Καραγκιοζοπαίχτες, όπως ο Μόλλας που βοήθησαν να στεριώσει στην πρωτεύουσα.   
Αντίστοιχη θα είναι και η αντιμετώπιση των καραγκιοζοπαιχτών που από αμφιβόλου ηθικής επαγγελματίες μετατράπηκαν σε αγαπημένους από το κοινό λαϊκούς καλλιτέχνες και ήρωες.   
  
Οι ρομαντικοί συνεχιστές αυτού του σπάνιου θεατρικού είδους και της μαγείας του λευκού σεντονιού, που περιπλανήθηκαν από γειτονιά σε γειτονιά και από καφενείο σε καφενείο, στήνουν πια τις μόνιμες σκηνές και τους δικούς τους θιάσους χαρίζοντας απλόχερα το γέλιο. Αγόγγυστα περιφρουρούν με πίστη αυτήν την ιερή παράδοση, ώστε να τη μεταφέρουν αλώβητη στους νεότερους συνεχιστές της σε πείσμα των μοντέρνων καιρών και των νέων ηθών.   
  
Οι εναπομείναντες μπερντέδες με τα πολύχρωμα φωτάκια τους ρίχνουν ένα γλυκό, ζωηρό φως στη μουντάδα της σύγχρονης ζωής μας, βρίσκουν νέους φανατικούς πιτσιρικάδες και παρά τις Κασσάνδρες, δώσανε τη μάχη με τον κινηματογράφο, την τηλεόραση, το βίντεο και επιμένουν να δηλώνουν παρόντες, ενώ πίσω από την κουρτίνα τους φυλάσσουν τα καλά κρυμμένα της ζωής μας και της Ιστορίας μας.   
  
Γιατί ο Καραγκιόζης είμαστε Εμείς.   
  
Ο θίασος του Θεάτρου Σκιών με το εκλεκτό του επιτελείο πρόκειται να μας χαρίσουν μοναδικές στιγμές.   
  
Στη συντροφιά μας θα βρίσκονται με αλφαβητική σειρά οι:   
Ιωσήφ Βιβιλάκης (Καθηγητής Τμήματος Θεατρικών Σπουδών Ε.Κ.Π.Α.), Άθως Δανέλλης (Καραγκιοζοπαίκτης), Λένα Καλαϊτζή Οφλίδη (Συγγραφέας) & Σίμος Οφλίδης (Συγγραφέας), Πάνος Καπετανίδης (Πρόεδρος του Πανελλήνιου Σωματείου Θεάτρου Σκιών), Άκης Καπράνος (Κριτικός Κινηματογράφου/ Μουσικός), Ηλίας Καρελλάς (Σκιοπαίκτης), Γιάννης Κιουρτσάκης (Συγγραφέας), Σωκράτης Κοτσορές (Καραγκιοζοπαίχτης), Μίμης Μάνος (Καραγκιοζοπαίχτης), Ιωάννης Νταγιάκος (Καραγκιοζοπαίχτης), Βάλτερ Πούχνερ (Επίτιμος Καθηγητής Ε.Κ.Π.Α.), Χαράλαμπος Ρουμελιώτης (Καραγκιοζοπαίκτης), Θανάσης Σπυρόπουλος (Καραγκιοζοπαίκτης), Κώστας Σπυρόπουλος (Καραγκιοζοπαίκτης), Τούλα Σπυροπούλου (σύζυγος Θανάση Σπυρόπουλου), Ευανθία Στιβανάκη (Αναπληρώτρια Καθηγήτρια Θεατρολογίας Ε.Κ.Π.Α./ Σκηνοθέτης), Νικόλας Τζιβελέκης (Καραγκιοζοπαίχτης), Κώστας Τσίπηρας (Αρχιτέκτων Μηχανικός / Μελετητής Θεάτρου Σκιών)

Σενάριο-σκηνοθεσία: Μαρίνα Δανέζη  
Διεύθυνση φωτογραφίας: Claudio Bolivar   
Μοντάζ: Χρήστος Γάκης   
Ηχοληψία : Κώστας Κουτελιδάκης  
Μίξη Ήχου: Δημήτρης Μυγιάκης  
Διεύθυνση Παραγωγής: Τάσος Κορωνάκης  
Συντακτική Ομάδα: Ηλιάνα Δανέζη, Ήρα Μαγαλιού  
Οργάνωση παραγωγής: Ήρα Μαγαλιού, Στέφανος Ελπιζιώτης   
Βοηθός Διευθυντή Φωτογραφίας: Γιάννης Νέλσον Εσκίογλου  
Μουσική σήματος: Blaine L. Reininger  
Σχεδιασμός τίτλων αρχής / Motion Graphics: Κωνσταντίνα Στεφανοπούλου  
Εκτέλεση Παραγωγής: Μαρίνα Ευαγγέλου Δανέζη για τη Laika Productions

(Η εκπομπή μεταδίδεται στη μνήμη του Θανάση Σπυρόπουλου, καραγκιοζοπαίκτη του Θεάτρου Σκιών)

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**15:00**  |  **365 Στιγμές  (E)**   **(Τροποποίηση προγράμματος)**

Πίσω από τις ειδήσεις και τα μεγάλα γεγονότα βρίσκονται πάντα ανθρώπινες στιγμές. Στιγμές που καθόρισαν την πορεία ενός γεγονότος, που σημάδεψαν ζωές ανθρώπων, που χάραξαν ακόμα και την ιστορία. Αυτές τις στιγμές επιχειρεί να αναδείξει η εκπομπή «365 Στιγμές» με τη Σοφία Παπαϊωάννου, φωτίζοντας μεγάλα ζητήματα της κοινωνίας, της πολιτικής, της επικαιρότητας και της ιστορίας του σήμερα. Με ρεπορτάζ σε σημεία και χώρους που διαδραματίζεται το γεγονός, στην Ελλάδα και το εξωτερικό.  
Δημοσιογραφία 365 μέρες τον χρόνο, καταγραφή στις «365 Στιγμές».

**«Άγραφα, η αναγέννηση της πιο γηρασμένης περιοχής της Ευρώπης»**   
**Eπεισόδιο**: 5

Μπορεί να ξαναζωντανέψει ένας γερασμένος τόπος; Μέχρι πού θα πήγαινες για να νιώσεις ελεύθερος;  
  
Η εκπομπή «365 στιγμές» με τη Σοφία Παπαϊωάννου βρέθηκε στα ιστορικά χωριά των Αγράφων, την περιοχή με τον πιο γερασμένο πληθυσμό σε ολόκληρη την Ευρώπη και γνώρισε τους τολμηρούς κατοίκους τους, που αγωνίζονται να ξαναδώσουν ζωή στον τόπο. Νέοι άνθρωποι που εγκατέλειψαν τις ανέσεις της πόλης και έχτισαν τη ζωή τους από το μηδέν σε μια απομονωμένη και δύσβατη περιοχή, βιώνοντας, όπως μας λένε, ένα μοναδικό αίσθημα ελευθερίας.  
  
Η Βασιλική, μια νεαρή κοπέλα που μένει σε ένα χωριό δώδεκα κατοίκων. Ο Χρήστος, που άφησε την Αθήνα για να γίνει βοσκός. Ο Κώστας, που μετακόμισε με την οικογένειά του σε έναν εγκαταλελειμμένο οικισμό χωρίς ρεύμα και δρόμο. Όλοι τους μιλούν για τις δυσκολίες της απόφασής τους, αλλά και για το όραμά τους για τον τόπο. Στην εκπομπή, ο δήμαρχος Αγράφων μιλά για τη σπάνια για τα ελληνικά δεδομένα πρωτοβουλία, να συντάξουν μαζί με άλλους δύο δημάρχους γειτονικών δήμων, ένα σχέδιο για να σώσουν τα Άγραφα από την ερήμωση.

Παρουσίαση: Σοφία Παπαϊωάννου  
Έρευνα: Σοφία Παπαϊωάννου  
Αρχισυνταξία: Σταύρος Βλάχος- Μάγια Φιλιπποπούλου  
Διεύθυνση φωτογραφίας: Πάνος Μανωλίτσης  
Μοντάζ: Ισιδώρα Χαρμπίλα

(Το Δελτίο Ειδήσεων δεν θα μεταδοθεί λόγω στάσης εργασίας της ΠΟΣΠΕΡΤ)

|  |  |
| --- | --- |
| Ταινίες | **WEBTV** |

**16:00**  |  **Ο Στρατής Παραστράτησε - Ελληνική Ταινία**     
  
**Έτος παραγωγής:** 1969  
**Διάρκεια**: 95'

…..

**ΠΡΟΓΡΑΜΜΑ  ΤΕΤΑΡΤΗΣ  14/06/2023**

…..

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**22:00**  |  **Μια Νύχτα του Αυγούστου  (E)**  

**«Ισόβια δεσμά»**   
**Eπεισόδιο**: 12

|  |  |
| --- | --- |
| Ψυχαγωγία | **WEBTV** **ERTflix** |

**23:00**  |  **Μουσικό Κουτί (ΝΕΟ ΕΠΕΙΣΟΔΙΟ)**   **(Περιγραφή επεισοδίου)**

Το ΜΟΥΣΙΚΟ ΚΟΥΤΙ κέρδισε το πιο δυνατό χειροκρότημα των τηλεθεατών και συνεχίζει το περιπετειώδες ταξίδι του στη μουσική για τρίτη σεζόν στην ΕΡΤ1.  
  
Ο Νίκος Πορτοκάλογλου και η Ρένα Μόρφη συνεχίζουν με το ίδιο πάθος και την ίδια λαχτάρα να ενώνουν διαφορετικούς μουσικούς κόσμους, όπου όλα χωράνε και όλα δένουν αρμονικά ! Μαζί με την Μπάντα του Κουτιού δημιουργούν πρωτότυπες διασκευές αγαπημένων κομματιών και ενώνουν τα ρεμπέτικα με τα παραδοσιακά, τη Μαρία Φαραντούρη με τον Eric Burdon, τη reggae με το hip –hop και τον Στράτο Διονυσίου με τον George Micheal.  
  
Το ΜΟΥΣΙΚΟ ΚΟΥΤΙ υποδέχεται καταξιωμένους δημιουργούς αλλά και νέους καλλιτέχνες και τιμά τους δημιουργούς που με την μουσική και τον στίχο τους έδωσαν νέα πνοή στο ελληνικό τραγούδι. Ενώ για πρώτη φορά φέτος οι «Φίλοι του Κουτιού» θα έχουν τη δυνατότητα να παρακολουθήσουν από κοντά τα special επεισόδια της εκπομπής.  
  
«Η μουσική συνεχίζει να μας ενώνει» στην ΕΡΤ1 !

**Καλεσμένοι: Παιδί Τραύμα, Νεφέλη Φασούλη, Στέλιος Τσουκιάς & Ιάσονας Χρόνης**

Ένα νεανικό, φρέσκο και αισιόδοξο Μουσικό Κουτί ανοίγει την Τετάρτη 14 Ιουνίου στις 23:00 στην ERTWorld.   
Ο Νίκος Πορτοκάλογλου και η Ρένα Μόρφη υποδέχονται το Παιδί Τραύμα, τον Στέφανο Τσουκιά, τη Νεφέλη Φασούλη και τον Ιάσονα Χρόνη. Τέσσερις εκλεκτοί καλεσμένοι, που εκπροσωπούν το παρόν και το μέλλον του ελληνικού τραγουδιού και έχουν μεγάλη απήχηση στο νεανικό κοινό!  
  
Ο κάθε καλεσμένος έχει τις δικές του ρίζες και επιρροές, τον δικό του μουσικό κόσμο αλλά όλοι πειραματίζονται και διευρύνουν τα όρια του είδους που υπηρετούν!  
  
Το Παιδί Τραύμα (Τάσος Κουρτέσης), ο πολύ ενδιαφέρων τραγουδοποιός της εναλλακτικής ηλεκτρονικής σκηνής κουράστηκε να… κρύβει το πρόσωπό του και αποκαλύπτεται μέσα από τους ξεχωριστούς του ήχους και στίχους.  
  
Ο δυναμικός τραγουδοποιός και ερμηνευτής, Στέλιος Τσουκιάς, με ρίζες στην ελληνική ροκ σκηνή τραγουδά για όσα αγαπά! Τα προσωπικά του τραγούδια αλλά και εκείνα, που επιλέγει να ερμηνεύσει στις παραστάσεις του, δείχνουν έναν καλλιτέχνη βαθιά ευαισθητοποιημένο.  
  
Η νεαρή ερμηνεύτρια, Νεφέλη Φασούλη, με την εξαιρετική φωνή έχει ήδη πολλές συνεργασίες στο ενεργητικό της, αν και έγινε ευρύτερα γνωστή τα τελευταία χρόνια μέσα από την συνεργασία της με τον Φοίβο Δεληβοριά.  
  
Ο Ιάσονας Χρόνης μάς συστήθηκε την πρώτη χρονιά μέσα από τις ΕΞΕΡΕΥΝΗΣΕΙΣ και ξεχώρισε αμέσως με το τραγούδι του ΤΙ ΝΑ ΠΩ!  
  
Στο jukebox της εκπομπής οι πρωτότυπες διασκευές αγαπημένων τραγουδιών γράφουν ιστορία για άλλη μια φορά!

Ιδέα, Kαλλιτεχνική Επιμέλεια: Νίκος Πορτοκάλογλου  
Παρουσίαση: Νίκος Πορτοκάλογλου, Ρένα Μόρφη  
Σκηνοθεσία: Περικλής Βούρθης   
Αρχισυνταξία: Θεοδώρα Κωνσταντοπούλου  
Παραγωγός: Στέλιος Κοτιώνης   
Διεύθυνση φωτογραφίας: Βασίλης Μουρίκης   
Σκηνογράφος: Ράνια Γερόγιαννη   
Μουσική διεύθυνση: Γιάννης Δίσκος   
Καλλιτεχνικοί σύμβουλοι: Θωμαϊδα Πλατυπόδη – Γιώργος Αναστασίου   
Υπεύθυνος ρεπερτορίου: Νίκος Μακράκης   
Photo Credits : Μανώλης Μανούσης/ΜΑΕΜ  
Εκτέλεση παραγωγής: Foss Productions μαζί τους οι μουσικοί:  
Πνευστά – Πλήκτρα / Γιάννης Δίσκος  
Βιολί – φωνητικά / Δημήτρης Καζάνης  
Κιθάρες – φωνητικά / Λάμπης Κουντουρόγιαννης  
Drums / Θανάσης Τσακιράκης  
Μπάσο – Μαντολίνο – φωνητικά / Βύρων Τσουράπης  
Πιάνο – Πλήκτρα / Στέλιος Φραγκούς

|  |  |
| --- | --- |
| Ντοκιμαντέρ / Πολιτισμός | **WEBTV** **ERTflix** |

**01:00**  |  **Art Week (2022-2023)  (E)**     
  
**Έτος παραγωγής:** 2022

**«Αφιέρωμα στον Μάνο Λοΐζο: Μαργαρίτα Ζορμπαλά - Μυρσίνη Λοΐζου»**   
**Eπεισόδιο**: 1

…..

**ΠΡΟΓΡΑΜΜΑ  ΠΕΜΠΤΗΣ  15/06/2023**

…..

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**15:00**  |  **Ειδήσεις - Αθλητικά - Καιρός**   
  
Παρουσίαση: Αντριάνα Παρασκευοπούλου

|  |  |
| --- | --- |
| Ταινίες | **WEBTV** |

**16:00**  |  **Το Έξυπνο Πουλί - Ελληνική Ταινία**   **(Αλλαγή ταινίας)**  
  
**Έτος παραγωγής:** 1961  
**Διάρκεια**: 88'

Διασκευή της ομώνυμης θεατρικής κωμωδίας των Νίκου Τσιφόρου και Πολύβιου Βασιλειάδη.  
Μια φτωχή αλλά εργατική και φιλότιμη κοπέλα ερωτεύεται τον εργοδότη της και καταφέρνει να τον σώσει από πολλά προβλήματα που βασανίζουν την επιχείρησή του.

Παίζουν: Κώστας Χατζηχρήστος, Άννα Φόνσου, Βασίλης Αυλωνίτης, Δημήτρης Νικολαΐδης, Άννα Μαντζουράνη, Σταύρος Παράβας, Μαρίκα Νέζερ  
Σενάριο: Γιώργος Λαζαρίδης  
Σκηνοθεσία: Ορέστης Λάσκος

|  |  |
| --- | --- |
| Ντοκιμαντέρ / Πολιτισμός | **WEBTV** **ERTflix** |

**18:00**  |  **Ες Αύριον τα Σπουδαία - Πορτραίτα του Αύριο (2023) (ΝΕΟ ΕΠΕΙΣΟΔΙΟ)**     
  
**Έτος παραγωγής:** 2023

**«Μάνθος Βαλσαμίδης: Ως την κορυφή του κόσμου… για να σώζει ζωές»**   
**Eπεισόδιο**: 9

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**18:30**  |  **Εντός Κάδρου  (E)**     
  
**Έτος παραγωγής:** 2023

**«Απόκτηση Ελληνικής Ιθαγένειας»**   
**Eπεισόδιο**: 2

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**19:00**  |  **Κεντρικό Δελτίο Ειδήσεων - Αθλητικά - Καιρός (Αλλαγή ώρας)**

Το κεντρικό δελτίο ειδήσεων της ΕΡΤ1 με συνέπεια στη μάχη της ενημέρωσης έγκυρα, έγκαιρα, ψύχραιμα και αντικειμενικά. Σε μια περίοδο με πολλά και σημαντικά γεγονότα, το δημοσιογραφικό και τεχνικό επιτελείο της ΕΡΤ, κάθε βράδυ, στις 21:00, με αναλυτικά ρεπορτάζ, απευθείας συνδέσεις, έρευνες, συνεντεύξεις και καλεσμένους από τον χώρο της πολιτικής, της οικονομίας, του πολιτισμού, παρουσιάζει την επικαιρότητα και τις τελευταίες εξελίξεις από την Ελλάδα και όλο τον κόσμο.

Παρουσίαση: Απόστολος Μαγγηριάδης

(Η εκπομπή ΠΟΠ ΜΑΓΕΙΡΙΚΗ αναβάλλεται)

|  |  |
| --- | --- |
| Ενημέρωση | **WEBTV** **ERTflix** |

**20:00**  |  **Εκλογές 2023 - Η Ώρα των Αρχηγών**   **(Τροποποίηση προγράμματος)**  
  
Ενημερωτική εκπομπή με τον Απόστολο Μαγγηριάδη

(Η εκπομπή ΚΛΕΙΝΟΝ ΑΣΤΥ δεν θα μεταδοθεί)

|  |  |
| --- | --- |
| Ενημέρωση | **WEBTV** **ERTflix** |

**21:00**  |  **Εκλογές 2023 - Τo Debate των Πολιτικών Αρχηγών**   **(Τροποποίηση προγράμματος)**

Σε απευθείας μετάδοση από το Ραδιομέγαρο της ΕΡΤ, η τηλεμαχία των πολιτικών αρχηγών, εν όψει των εθνικών εκλογών της 25ης Ιουνίου.

Συντονίζει ο Γιώργος Κουβαράς.

|  |  |
| --- | --- |
| Αθλητικά / Μπάσκετ | **WEBTV** |

**00:00**  |  **Basket League: Play Off | ΠΑΝΑΘΗΝΑΪΚΟΣ - ΟΛΥΜΠΙΑΚΟΣ | Τελικός, 4ος Αγώνας  (M)**

**(Τροποποίηση προγράμματος)**

Οι αγώνες play offs του πρωταθλήματος της Basket League και η στέψη του πρωταθλητή της χρονιάς είναι στην ΕΡΤ.   
Οι σημαντικότεροι αγώνες, ρεπορτάζ, συνεντεύξεις κι όλη η αγωνιστική δράση μέσα κι έξω από το παρκέ σε απευθείας μετάδοση από την ERTWorld.  
  
Πάρτε τώρα θέση στις κερκίδες για το τζάμπολ της κάθε συναρπαστικής αναμέτρησης...

(Η εκπομπή 365 ΣΤΙΓΜΕΣ αναβάλλεται και η εκπομπή ΣΤΟ ΚΕΝΤΡΟ ΟΙ ΕΚΛΟΓΕΣ δεν θα μεταδοθεί)

|  |  |
| --- | --- |
| Ντοκιμαντέρ / Βιογραφία | **WEBTV** |

**02:30**  |  **Μονόγραμμα  (E)**   **(Τροποποίηση προγράμματος)**

Η πορεία μιας εκπομπής πνευματικού - πολιτιστικού περιεχομένου συνεχίζει στην ΕΡΤ. Πρόκειται για το Μονόγραμμα, που πλέον βαδίζει στην 31ή χρονιά παρουσίας του στο τηλεοπτικό τοπίο του τόπου μας.   
  
Το Μονόγραμμα έχει καταγράψει αυτοβιογραφικά, με μοναδικό πιστεύουμε τρόπο, τα πρόσωπα που σηματοδότησαν και σηματοδοτούν με την παρουσία και το έργο τους την πνευματική, καλλιτεχνική, επιστημονική, πολιτιστική και γενικότερα τη κοινωνική ζωή της σύγχρονης Ελλάδας.   
  
Ο Τύπος έχει χαρακτηρίσει το Μονόγραμμα ως «εθνικό αρχείο» και δεκάδες από τις 280 περίπου εκπομπές (που έχουν δημιουργηθεί μέχρι σήμερα) βρίσκονται ενταγμένες στο Μουσείο-Αρχείο της ΕΡΤ και μπορεί κάθε πολίτης να τις δει ολόκληρες στο διαδίκτυο (ert-archives.gr).   
  
Η ιδέα της δημιουργίας ήταν του παραγωγού - σκηνοθέτη Γιώργου Σγουράκη, προκειμένου να παρουσιαστεί με αυτοβιογραφική μορφή η ζωή, το έργο και η στάση ζωής των προσώπων που δρουν στην πνευματική, πολιτιστική, καλλιτεχνική, κοινωνική και γενικότερα στη δημόσια ζωή, ώστε να μην υπάρχει κανενός είδους παρέμβαση και να διατηρηθεί ατόφιο το κινηματογραφικό ντοκουμέντο.   
Ο τίτλος είναι από το ομότιτλο ποιητικό έργο του Οδυσσέα Ελύτη (με τη σύμφωνη γνώμη του) και είναι απόλυτα καθοριστικός για το αντικείμενο που διαπραγματεύεται.   
  
Το σήμα της σειράς είναι ακριβές αντίγραφο από τον σπάνιο σφραγιδόλιθο που υπάρχει στο Βρετανικό Μουσείο και χρονολογείται στον τέταρτο ως τον τρίτο αιώνα π.Χ. και είναι από καφετί αχάτη.   
  
Τέσσερα γράμματα συνθέτουν και έχουν συνδυαστεί σε μονόγραμμα. Τα γράμματα αυτά είναι το Υ, Β, Ω και Ε. Πρέπει να σημειωθεί ότι είναι πολύ σπάνιοι οι σφραγιδόλιθοι με συνδυασμούς γραμμάτων, όπως αυτός που έχει γίνει το χαρακτηριστικό σήμα της τηλεοπτικής σειράς.   
  
Το χαρακτηριστικό μουσικό σήμα που συνοδεύει τον γραμμικό αρχικό σχηματισμό του σήματος, με την σύνθεση των γραμμάτων του σφραγιδόλιθου, είναι δημιουργία του συνθέτη Βασίλη Δημητρίου.  
  
Τα πρόσωπα που θα αυτοβιογραφηθούν στο νέο κύκλο της σειράς (θα προβληθούν από το Φεβρουάριο 2013 στην ΕΤ1) είναι τα εξής:  
  
Γιάννης Κουνέλλης, εικαστικός καλλιτέχνης   
Ingemar Rhedin, σουηδός καθηγητής, ελληνιστής, μεταφραστής στα σουηδικά των ελλήνων ποιητών: Οδυσσέα Ελύτη «Το Άξιον Εστί», Σεφέρη, Σικελιανού, Ρίτσου, Αναγνωστάκη, Λειβαδίτη κ.ά. και τώρα μεταφράζει το έργο της Κικής Δημουλά  
Λουκάς Καρυτινός, αρχιμουσικός  
Κική Δημουλά, ποιήτρια - ακαδημαϊκός   
Πέτρος Θέμελης, καθηγητής - αρχαιολόγος  
Γιώργος Κοντογιώργης, καθηγητής Πολιτικής Επιστήμης  
Θανάσης Βαλτινός, συγγραφέας - ακαδημαϊκός  
Θόδωρος Παπαγιάννης, γλύπτης  
Θανάσης Σπυρόπουλος, καραγκιοζοπαίχτης - θέατρο σκιών   
Γιώργος Μιχαηλίδης, σκηνοθέτης - συγγραφέας   
  
Βραβείο της Ακαδημίας Αθηνών στους: Γιώργο και Ηρώ Σγουράκη  
  
Κατά την πανηγυρική συνεδρία της 28ης Δεκεμβρίου 2012, η Ακαδημία Αθηνών βράβευσε τον Γιώργο και την Ηρώ Σγουράκη για το σύνολο του έργου τους στην ελληνική τηλεόραση.  
Το σκεπτικό - απόσπασμα της εκθέσεως του Γενικού Γραμματέως της Ακαδημίας Αθηνών κ. Βασιλείου Χ. Πετράκου που αναγνώσθηκε έχει ως εξής:   
  
ΤΑΞΙΣ ΤΩΝ ΓΡΑΜΜΑΤΩΝ ΚΑΙ ΤΩΝ ΚΑΛΩΝ ΤΕΧΝΩΝ  
  
-Βραβείο της Ακαδημίας απονέμεται εις τους κινηματογραφικούς παραγωγούς και σκηνοθέτες Γεώργιο και Ηρώ Σγουράκη για το σύνολο του πολυετούς και σημαντικού έργου τους.   
  
Προικισμένοι με καλλιτεχνικό ταλέντο, δημιούργησαν για την τηλεόραση μεγάλο αριθμό εκπομπών πνευματικού, καλλιτεχνικού και ιστορικού περιεχομένου και παρουσίασαν με εικόνες, με λόγο και οικονομία περιόδους ιστορικές και πρόσωπα που δημιουργούν στους Έλληνες ψυχική ανάταση.   
  
Οι βιογραφικές τους εκπομπές αποτελούν πολύτιμη προσωπογραφία Ελλήνων που έδρασαν στο παρελθόν αλλά και στην εποχή μας και δημιούργησαν, όπως χαρακτηρίστηκε, έργο «για τις επόμενες γενεές».  
  
Αποτελεί σημαντική αναγνώριση, να σημειωθεί ότι για πρώτη φορά η Ακαδημία βραβεύει και μάλιστα ομόφωνα τηλεοπτικό έργο και κυρίως αναγνωρίζει με την αναφορά: «οι βιογραφικές τους εκπομπές», το έργο που έχει επιτελεστεί με την πνευματική - πολιτιστική σειρά «Μονόγραμμα», που συνεχίζει για 31ή χρονιά στη δημόσια τηλεόραση (ΕΤ 1).

**«Θανάσης Σπυρόπουλος (Θέατρο Σκιών - καραγκιοζοπαίχτης)» - Αφιέρωμα στη μνήμη του**

Η τέχνη του Θεάτρου Σκιών αποτελεί σπουδαίο και πολύτιμο κεφάλαιο της παράδοσης κι ασφαλώς γνήσια έκφραση του λαϊκού μας πολιτισμού.  
  
Αναφερόμαστε στον Καραγκιόζη που είναι μια γνήσια και γι’ αυτό εθνική καλλιτεχνική έκφραση. Βαθύτατα ελληνικός, σπουδαίος εκφραστής της λαϊκής μας συνείδησης συνδέθηκε με τα μύρια όσα προβλήματα του ελληνισμού και εξέφρασε τα πάθη, τις προσδοκίες, τις χαρές και τα οράματά του.  
  
Ανθρώπινος, θυμόσοφος, παιδαγωγικός, καλοσυνάτος, αιχμηρός, κατατρεγμένος, εγωιστής, συμβολικός, ανατρεπτικός, ετοιμόλογος, φτωχός, ηρωικός. Κι όλα αυτά δεμένα με στοιχεία κωμικά - αριστοφανικά, που πάντα συγκινούσαν και εξακολουθούν να συγκινούν όλες τις ευαίσθητες παιδικές ψυχές κι όχι μόνο αυτές.  
  
Ζωντανή ιστορία του ελληνικού Θεάτρου Σκιών είναι ο κορυφαίος σήμερα ερμηνευτής του, ο Θανάσης Σπυρόπουλος.  
  
Γεννήθηκε το 1931, στο Κοπανάκι της Μεσσηνίας και ο πατέρας του είχε καφενείο, χώρο όπου έδιναν τις παραστάσεις τους οι Καραγκιοζοπαίχτες, που περιόδευαν στις επαρχιακές πόλεις και κυρίως στα χωριά. Εκεί πρωτοείδε Καραγκιόζη και μαγεύτηκε από «το πανί, τις φιγούρες, το φωτισμό» κι ήταν τα στοιχεία ερεθίσματα -που παρά την αντίθετη άποψη του πατέρα του- τον ώθησαν σε ηλικία 14-15 ετών να γίνει βοηθός-μαθητής του Καραγκιοζοπαίχτη Βασίλη Φιλντισάκου.  
  
Ο Θανάσης Σπυρόπουλος αναφέρεται στην πορεία της ζωής του, αποκαλύπτει την τέχνη και την τεχνική δημιουργίας της κάθε φιγούρας, τον τρόπο εκφοράς του λόγου όταν παίζει με πολλές διαφορετικές φωνές, μιλά για τις σχολές του Θεάτρου Σκιών και αναφέρεται στους πρωτοπόρους: Αντώνη Μόλλα, Μήτσο Μανωλόπουλο, Χαρίδημο κ.ά.   
  
Αναφέρει πως συνειδητοποίησε την ανάγκη ανανέωσης κι άρχισε να γράφει έργα «Ο Καραγκιόζης οικολόγος», «Ο Καραγκιόζης και το μαγικό δέντρο», «Ο Καραγκιόζης στον Ο.Η.Ε.», «Ο Καραγκιόζης παντού», ηρωικά θέματα, τα «Ρεμπέτικα», έργα από την ελληνική Μυθολογία και εκατοντάδες άλλα.   
  
Ο Θανάσης Σπυρόπουλος είναι συλλέκτης με μεγάλη συλλογή από φιγούρες, από όλους τους καραγκιοζοπαίχτες, έχει εκδώσει σειρά βιβλίων και κατέγραψε σε dvd δεκάδες έργα του.   
  
Ακόμα, διετέλεσε επί 16 χρόνια πρόεδρος του Πανελλήνιου Σωματείου Θεάτρου Σκιών. Σήμερα λειτουργεί δυο θεατρικές σκηνές με τακτικές παραστάσεις: το «Σπυροπούλειο» στους Αγίους Αναργύρους και στη Λαμπρινή.

Παρουσίαση: Γιώργος και Ηρώ Σγουράκη  
Σκηνοθεσία: Νίκος Σγουράκης  
Ηχοληψία: Νίκος Παναγοηλιόπουλος  
Διεύθυνση παραγωγής: Στέλιος Σγουράκης

(Η ταινία Μικρού Μήκους EVERY SUNDAY αναβάλλεται)

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**03:00**  |  **Ειδήσεις - Αθλητικά - Καιρός  (M)**

|  |  |
| --- | --- |
| Ταινίες | **WEBTV** **ERTflix** |

**04:00**  |  **4 Μαύρα Κοστούμια - Ελληνικός Κινηματογράφος**   **(Αλλαγή ώρας)**  
  
**Έτος παραγωγής:** 2010  
**Διάρκεια**: 85'

Ελληνική ταινία μυθοπλασίας |Κωμωδία, Δρόμου  
  
Τέσσερις χρεοκοπημένοι νεκροθάφτες οργανώνουν μια «αρπαχτή», ώστε να κατορθώσουν να απαλλαγούν από το «προσωρινό» επάγγελμά τους.   
Με την προσδοκία μιας παχυλής αμοιβής, πραγματοποιούν την τελευταία επιθυμία ενός Έλληνα του εξωτερικού, που ζητά στη διαθήκη του να ταφεί σε χωριό της Βοιωτίας, αφού πρώτα το φέρετρό του μεταφερθεί πεζή μέχρι εκεί.  
  
Η μεταφορά θα μετατραπεί σε απροσδόκητο ταξίδι αυτογνωσίας για τους τέσσερις συμμετέχοντες.

Σενάριο – Σκηνοθεσία: Ρένος Χαραλαμπίδης  
Ηθοποιοί: Ρένος Χαραλαμπίδης, Γιάννης Ζουγανέλης, Τάκης Σπυριδάκης, Άλκης Παναγιωτίδης, Δημήτρης Πουλικάκος  
Μοντάζ: Γιάννης Σακαρίδης  
Μουσική: Ρένος Χαραλαμπίδης  
Σκηνογράφος – Ενδυματολόγος: Δημήτρης Ζιάκας  
Μακιγιάζ: Κατερίνα Βαρθαλίτου  
Ήχος: Αντώνης Σαμαράς  
Διεύθυνση Παραγωγής: Γιώργος Σερντάρης  
Εταιρεία Παραγωγής: Boo Productions Α.Ε.  
Συμπαραγωγή: Nova  
Με την υποστήριξη του Ελληνικού Κέντρου Κινηματογράφου

(Η εκπομπή ΚΛΕΙΝΟΝ ΑΣΤΥ δεν θα μεταδοθεί και η εκπομπή 365 ΣΤΙΓΜΕΣ αναβάλλεται)

**ΠΡΟΓΡΑΜΜΑ  ΠΑΡΑΣΚΕΥΗΣ  16/06/2023**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

…..

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**15:00**  |  **Ειδήσεις - Αθλητικά - Καιρός**   
  
Παρουσίαση: Χρύσα Παπασταύρου

|  |  |
| --- | --- |
| Ταινίες | **WEBTV** |

**16:00**  |  **Το Ποντικάκι - Ελληνική Ταινία**   **(Αλλαγή ταινίας)**  
  
**Έτος παραγωγής:** 1954  
**Διάρκεια**: 86'

Αστυνομικό-κοινωνικό δράμα.  
  
Ο Λουκής, έπειτα από μια επιτυχημένη διάρρηξη, θα καταφέρει να ξεφύγει από την αστυνομία, χάρη στη νεαρή ανθοπώλιδα Κρινιώ που του συστήνεται ως «Ποντικάκι». Θα την πάρει μαζί του στο κρησφύγετό του, όπου μένει με τον Βαγγέλη, τη Χριστίνα και τον αρχηγό της συμμορίας, Κώστα.   
Ο Λουκής θα θελήσει να επανέλθει στον τίμιο δρόμο και θα νοικιάσει ένα δωμάτιο. Θα προσπαθήσει να ξαναρχίσει τη ζωή του μαζί με το Ποντικάκι.   
Ο Κώστας όμως, δεν είναι διατεθειμένος να δεχθεί τόσο εύκολα την διάλυση της συμμορίας του...

Παίζουν: Αλίκη Βουγιουκλάκη, Γιώργος Λευτεριώτης, Μίμης Φωτόπουλος, Διονύσης Παπαγιαννόπουλος, Νίκος Ρίζος, Μάρα Λάνιε, Κώστας Παππάς, Δημήτρης Σκλάβος, Ρίκα Διαλυνά, Περικλής Χριστοφορίδης.  
Σκηνοθεσία-σενάριο: Νίκος Τσιφόρος, Γιώργος Ασημακόπουλος.  
Διεύθυνση φωτογραφίας: Κώστας Θεοδωρίδης.  
Μουσική: Αργύρης Κουνάδης

|  |  |
| --- | --- |
| Ντοκιμαντέρ | **WEBTV** **ERTflix** |

**17:30**  |  **Μικροπόλεις  (E)**  

Σειρά ημίωρων ντοκιμαντέρ με θέμα διάφορες συνοικίες της Αθήνας.   
  
**«Παλαιό Φάληρο: Το παράθυρο»**   
**Eπεισόδιο**: 10

|  |  |
| --- | --- |
| Ντοκιμαντέρ / Παράδοση | **WEBTV** **ERTflix** |

**18:00**  |  **45 Μάστοροι, 60 Μαθητάδες  (E)**     
  
**Έτος παραγωγής:** 2022

**«Παραδοσιακή ξυλοναυπηγική στη Σάμο και στην Πάτμο» [Με αγγλικούς υπότιτλους]**   
**Eπεισόδιο**: 5

|  |  |
| --- | --- |
| Ντοκιμαντέρ / Βιογραφία | **WEBTV** |

**18:30**  |  **Μονόγραμμα  (E)**   **(Αλλαγή επεισοδίου)**

Η πορεία μιας εκπομπής πνευματικού - πολιτιστικού περιεχομένου συνεχίζει στην ΕΡΤ. Πρόκειται για το Μονόγραμμα, που πλέον βαδίζει στην 31ή χρονιά παρουσίας του στο τηλεοπτικό τοπίο του τόπου μας.   
  
Το Μονόγραμμα έχει καταγράψει αυτοβιογραφικά, με μοναδικό πιστεύουμε τρόπο, τα πρόσωπα που σηματοδότησαν και σηματοδοτούν με την παρουσία και το έργο τους την πνευματική, καλλιτεχνική, επιστημονική, πολιτιστική και γενικότερα τη κοινωνική ζωή της σύγχρονης Ελλάδας.   
  
Ο Τύπος έχει χαρακτηρίσει το Μονόγραμμα ως «εθνικό αρχείο» και δεκάδες από τις 280 περίπου εκπομπές (που έχουν δημιουργηθεί μέχρι σήμερα) βρίσκονται ενταγμένες στο Μουσείο-Αρχείο της ΕΡΤ και μπορεί κάθε πολίτης να τις δει ολόκληρες στο διαδίκτυο (ert-archives.gr).   
  
Η ιδέα της δημιουργίας ήταν του παραγωγού - σκηνοθέτη Γιώργου Σγουράκη, προκειμένου να παρουσιαστεί με αυτοβιογραφική μορφή η ζωή, το έργο και η στάση ζωής των προσώπων που δρουν στην πνευματική, πολιτιστική, καλλιτεχνική, κοινωνική και γενικότερα στη δημόσια ζωή, ώστε να μην υπάρχει κανενός είδους παρέμβαση και να διατηρηθεί ατόφιο το κινηματογραφικό ντοκουμέντο.   
Ο τίτλος είναι από το ομότιτλο ποιητικό έργο του Οδυσσέα Ελύτη (με τη σύμφωνη γνώμη του) και είναι απόλυτα καθοριστικός για το αντικείμενο που διαπραγματεύεται.   
  
Το σήμα της σειράς είναι ακριβές αντίγραφο από τον σπάνιο σφραγιδόλιθο που υπάρχει στο Βρετανικό Μουσείο και χρονολογείται στον τέταρτο ως τον τρίτο αιώνα π.Χ. και είναι από καφετί αχάτη.   
  
Τέσσερα γράμματα συνθέτουν και έχουν συνδυαστεί σε μονόγραμμα. Τα γράμματα αυτά είναι το Υ, Β, Ω και Ε. Πρέπει να σημειωθεί ότι είναι πολύ σπάνιοι οι σφραγιδόλιθοι με συνδυασμούς γραμμάτων, όπως αυτός που έχει γίνει το χαρακτηριστικό σήμα της τηλεοπτικής σειράς.   
  
Το χαρακτηριστικό μουσικό σήμα που συνοδεύει τον γραμμικό αρχικό σχηματισμό του σήματος, με την σύνθεση των γραμμάτων του σφραγιδόλιθου, είναι δημιουργία του συνθέτη Βασίλη Δημητρίου.  
  
Τα πρόσωπα που θα αυτοβιογραφηθούν στο νέο κύκλο της σειράς (θα προβληθούν από το Φεβρουάριο 2013 στην ΕΤ1) είναι τα εξής:  
  
Γιάννης Κουνέλλης, εικαστικός καλλιτέχνης   
Ingemar Rhedin, σουηδός καθηγητής, ελληνιστής, μεταφραστής στα σουηδικά των ελλήνων ποιητών: Οδυσσέα Ελύτη «Το Άξιον Εστί», Σεφέρη, Σικελιανού, Ρίτσου, Αναγνωστάκη, Λειβαδίτη κ.ά. και τώρα μεταφράζει το έργο της Κικής Δημουλά  
Λουκάς Καρυτινός, αρχιμουσικός  
Κική Δημουλά, ποιήτρια - ακαδημαϊκός   
Πέτρος Θέμελης, καθηγητής - αρχαιολόγος  
Γιώργος Κοντογιώργης, καθηγητής Πολιτικής Επιστήμης  
Θανάσης Βαλτινός, συγγραφέας - ακαδημαϊκός  
Θόδωρος Παπαγιάννης, γλύπτης  
Θανάσης Σπυρόπουλος, καραγκιοζοπαίχτης - θέατρο σκιών   
Γιώργος Μιχαηλίδης, σκηνοθέτης - συγγραφέας   
  
Βραβείο της Ακαδημίας Αθηνών στους: Γιώργο και Ηρώ Σγουράκη  
  
Κατά την πανηγυρική συνεδρία της 28ης Δεκεμβρίου 2012, η Ακαδημία Αθηνών βράβευσε τον Γιώργο και την Ηρώ Σγουράκη για το σύνολο του έργου τους στην ελληνική τηλεόραση.  
Το σκεπτικό - απόσπασμα της εκθέσεως του Γενικού Γραμματέως της Ακαδημίας Αθηνών κ. Βασιλείου Χ. Πετράκου που αναγνώσθηκε έχει ως εξής:   
  
ΤΑΞΙΣ ΤΩΝ ΓΡΑΜΜΑΤΩΝ ΚΑΙ ΤΩΝ ΚΑΛΩΝ ΤΕΧΝΩΝ  
  
-Βραβείο της Ακαδημίας απονέμεται εις τους κινηματογραφικούς παραγωγούς και σκηνοθέτες Γεώργιο και Ηρώ Σγουράκη για το σύνολο του πολυετούς και σημαντικού έργου τους.   
  
Προικισμένοι με καλλιτεχνικό ταλέντο, δημιούργησαν για την τηλεόραση μεγάλο αριθμό εκπομπών πνευματικού, καλλιτεχνικού και ιστορικού περιεχομένου και παρουσίασαν με εικόνες, με λόγο και οικονομία περιόδους ιστορικές και πρόσωπα που δημιουργούν στους Έλληνες ψυχική ανάταση.   
  
Οι βιογραφικές τους εκπομπές αποτελούν πολύτιμη προσωπογραφία Ελλήνων που έδρασαν στο παρελθόν αλλά και στην εποχή μας και δημιούργησαν, όπως χαρακτηρίστηκε, έργο «για τις επόμενες γενεές».  
  
Αποτελεί σημαντική αναγνώριση, να σημειωθεί ότι για πρώτη φορά η Ακαδημία βραβεύει και μάλιστα ομόφωνα τηλεοπτικό έργο και κυρίως αναγνωρίζει με την αναφορά: «οι βιογραφικές τους εκπομπές», το έργο που έχει επιτελεστεί με την πνευματική - πολιτιστική σειρά «Μονόγραμμα», που συνεχίζει για 31ή χρονιά στη δημόσια τηλεόραση (ΕΤ 1).

**«Θανάσης Σπυρόπουλος (Θέατρο Σκιών - καραγκιοζοπαίχτης)» - Αφιέρωμα στη μνήμη του**

Η τέχνη του Θεάτρου Σκιών αποτελεί σπουδαίο και πολύτιμο κεφάλαιο της παράδοσης κι ασφαλώς γνήσια έκφραση του λαϊκού μας πολιτισμού.  
  
Αναφερόμαστε στον Καραγκιόζη που είναι μια γνήσια και γι’ αυτό εθνική καλλιτεχνική έκφραση. Βαθύτατα ελληνικός, σπουδαίος εκφραστής της λαϊκής μας συνείδησης συνδέθηκε με τα μύρια όσα προβλήματα του ελληνισμού και εξέφρασε τα πάθη, τις προσδοκίες, τις χαρές και τα οράματά του.  
  
Ανθρώπινος, θυμόσοφος, παιδαγωγικός, καλοσυνάτος, αιχμηρός, κατατρεγμένος, εγωιστής, συμβολικός, ανατρεπτικός, ετοιμόλογος, φτωχός, ηρωικός. Κι όλα αυτά δεμένα με στοιχεία κωμικά - αριστοφανικά, που πάντα συγκινούσαν και εξακολουθούν να συγκινούν όλες τις ευαίσθητες παιδικές ψυχές κι όχι μόνο αυτές.  
  
Ζωντανή ιστορία του ελληνικού Θεάτρου Σκιών είναι ο κορυφαίος σήμερα ερμηνευτής του, ο Θανάσης Σπυρόπουλος.  
  
Γεννήθηκε το 1931, στο Κοπανάκι της Μεσσηνίας και ο πατέρας του είχε καφενείο, χώρο όπου έδιναν τις παραστάσεις τους οι Καραγκιοζοπαίχτες, που περιόδευαν στις επαρχιακές πόλεις και κυρίως στα χωριά. Εκεί πρωτοείδε Καραγκιόζη και μαγεύτηκε από «το πανί, τις φιγούρες, το φωτισμό» κι ήταν τα στοιχεία ερεθίσματα -που παρά την αντίθετη άποψη του πατέρα του- τον ώθησαν σε ηλικία 14-15 ετών να γίνει βοηθός-μαθητής του Καραγκιοζοπαίχτη Βασίλη Φιλντισάκου.  
  
Ο Θανάσης Σπυρόπουλος αναφέρεται στην πορεία της ζωής του, αποκαλύπτει την τέχνη και την τεχνική δημιουργίας της κάθε φιγούρας, τον τρόπο εκφοράς του λόγου όταν παίζει με πολλές διαφορετικές φωνές, μιλά για τις σχολές του Θεάτρου Σκιών και αναφέρεται στους πρωτοπόρους: Αντώνη Μόλλα, Μήτσο Μανωλόπουλο, Χαρίδημο κ.ά.   
  
Αναφέρει πως συνειδητοποίησε την ανάγκη ανανέωσης κι άρχισε να γράφει έργα «Ο Καραγκιόζης οικολόγος», «Ο Καραγκιόζης και το μαγικό δέντρο», «Ο Καραγκιόζης στον Ο.Η.Ε.», «Ο Καραγκιόζης παντού», ηρωικά θέματα, τα «Ρεμπέτικα», έργα από την ελληνική Μυθολογία και εκατοντάδες άλλα.   
  
Ο Θανάσης Σπυρόπουλος είναι συλλέκτης με μεγάλη συλλογή από φιγούρες, από όλους τους καραγκιοζοπαίχτες, έχει εκδώσει σειρά βιβλίων και κατέγραψε σε dvd δεκάδες έργα του.   
  
Ακόμα, διετέλεσε επί 16 χρόνια πρόεδρος του Πανελλήνιου Σωματείου Θεάτρου Σκιών. Σήμερα λειτουργεί δυο θεατρικές σκηνές με τακτικές παραστάσεις: το «Σπυροπούλειο» στους Αγίους Αναργύρους και στη Λαμπρινή.

Παρουσίαση: Γιώργος και Ηρώ Σγουράκη  
Σκηνοθεσία: Νίκος Σγουράκης  
Ηχοληψία: Νίκος Παναγοηλιόπουλος  
Διεύθυνση παραγωγής: Στέλιος Σγουράκης

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**19:00**  |  **Κάτι Γλυκό  (E)**     
  
**Έτος παραγωγής:** 2021

**«Κορμός μπακλαβάς, δημητριακά»**   
**Eπεισόδιο**: 20

|  |  |
| --- | --- |
| Ντοκιμαντέρ / Φύση | **WEBTV** **ERTflix** |

**20:00**  |  **Άγρια Ελλάδα  (E)**     
  
Γ' ΚΥΚΛΟΣ   
  
**Έτος παραγωγής:** 2022

**«Βόρας - Καϊμακτσαλάν»**   
**Eπεισόδιο**: 5

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**21:00**  |  **Κεντρικό Δελτίο Ειδήσεων - Αθλητικά - Καιρός**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**22:00**  |  **Μια Νύχτα του Αυγούστου  (E)**   **(Αλλαγή επεισοδίου – εξ αναβολής)**

Η πολυαναμενόμενη σειρά «Μια νύχτα του Αυγούστου», που βασίζεται στο ομότιτλο μυθιστόρημα της βραβευμένης συγγραφέως Βικτόρια Χίσλοπ, σε σκηνοθεσία Ζωής Σγουρού και σενάριο Παναγιώτη Χριστόπουλου, με πρωταγωνιστές τους Γιάννη Στάνκογλου, Γιούλικα Σκαφιδά, Γιώργο Καραμίχο, Μαρία Καβογιάννη, και πολλούς καταξιωμένους ηθοποιούς και συντελεστές, στην ΕΡΤ1 κάθε Κυριακή στις 22:00.  
  
Η νέα δραματική σειρά 14 επεισοδίων, που αποτελεί συνέχεια της επιτυχημένης σειράς «Το νησί», καταγράφει τον τραγικό απόηχο μιας γυναικοκτονίας, τις αμέτρητες ζωές που σημαδεύτηκαν ως συνέπειά της, τις φυλακές κάθε είδους που χτίζει ο άνθρωπος γύρω του, αλλά και την ανάγκη για λύτρωση, ελπίδα, αγάπη, που αναπόφευκτα γεννιέται πάντα μέσα από τα χαλάσματα.  
  
Η δράση από την Κρήτη και την περιοχή της Ελούντας, μεταφέρεται σε διάφορα σημεία του Πειραιά και της Αθήνας, ανάμεσα σε αυτά το λιμάνι, η Τρούμπα, το Μεταξουργείο, η Σαλαμίνα, τα οποία αναδίδουν μοναδικά της ατμόσφαιρα της δεκαετίας του ’60, όπου μας μεταφέρει η ιστορία.  
  
Η ιστορία…  
  
Το νήμα της αφήγησης ξετυλίγεται με αφετηρία τη δολοφονία της Άννας Πετράκη (Ευγενία Δημητροπούλου), από τον σύζυγό της Ανδρέα Βανδουλάκη (Γιάννης Στάνκογλου), μια νύχτα του Αυγούστου, έξι χρόνια πριν, όταν ο τελευταίος μαθαίνει ότι είχε εραστή τον ξάδελφό του, τον Μανώλη Βανδουλάκη (Γιώργος Καραμίχος).  
  
Βασικό ρόλο στη σειρά έχει η αδελφή της Άννας, Μαρία Πετράκη (Γιούλικα Σκαφιδά), η οποία προσπαθεί να συνεχίσει τη ζωή της, κρατώντας καλά κρυμμένα μυστικά που δεν πρέπει να βγουν στην επιφάνεια…  
  
Ο Μανώλης έφυγε από την Κρήτη αποφασισμένος να μην επιστρέψει ποτέ. Ζει στον Πειραιά. Οι γύρω του, περιθωριακοί τύποι του λιμανιού, βλέπουν στο πρόσωπό του έναν γοητευτικό ευχάριστο και χαρισματικό άνθρωπο, με άγνωστο παρελθόν, επιρρεπή στις καταχρήσεις και στον τζόγο.  
  
Ο Ανδρέας είναι φυλακισμένος στην Κρήτη, καταδικασμένος σε ισόβια κάθειρξη. Κανείς δεν τον έχει επισκεφθεί εδώ και έξι χρόνια - εκτός από τις τύψεις γι’ αυτό που έκανε, οι οποίες δεν τον αφήνουν στιγμή σε ησυχία.  
  
Κι ενώ η μοίρα του ενός είναι ήδη προδιαγεγραμμένη από το δικαστήριο, η μοίρα του άλλου ίσως να έχει μια τελευταία ελπίδα να αλλάξει. Ο Μανώλης, λίγο πριν από την αυτοκαταστροφή του, γνωρίζει ξανά την αγάπη. Όχι την εγωιστική, καταστροφική αγάπη που είχε για την Άννα. Μα, μια αγάπη γενναιόδωρη και φωτεινή, που την νιώθει για πρώτη φορά στη ζωή του: την αγάπη για τους ανθρώπους γύρω του, που ως τώρα του ήταν ξένοι. Για τη λιγάκι αδιάκριτη σπιτονοικοκυρά του, την Αγάθη (Μαρία Καβογιάννη), για τους βασανισμένους ανθρώπους που ζουν στην ίδια πανσιόν μαζί του, για τους συναδέλφους -εργάτες του λιμανιού, για τους ανθρώπους του περιθωρίου… Για ένα μικρό κορίτσι στο διπλανό παράθυρο. Ένα κορίτσι που μοιάζει με την κόρη της Άννας, τη Σοφία (Μαρία Πασά), που ο Μανώλης πάντα αναρωτιόταν αν είναι δικό του παιδί.  
  
Στο μεταξύ, η Μαρία αρχίζει για ανεξήγητους λόγους να επισκέπτεται τον φονιά της αδελφής της στη φυλακή, ενώ εμφανίζεται ο Αντώνης (Έκτορας Λιάτσος), ένας άντρας που ήταν πάντα ερωτευμένος με την Άννα και είχε μια κρυφή ανάμιξη στον θάνατό της. Παράλληλα, παρακολουθούμε τις ιστορίες του γιατρού Νίκου Κυρίτση (Αλέξανδρος Λογοθέτης) και του δικηγόρου και πάλαι ποτέ προέδρου της Σπιναλόγκας, Νίκου Παπαδημητρίου (Τάσος Νούσιας).

**«Ο κόσμος από την αρχή»**   
**Eπεισόδιο**: 13

Οι τελευταίες μέρες της Ρηνιώς κάνουν τον Μανώλη να έρθει επιτέλους αντιμέτωπος με τα συναισθήματα και τις ανάγκες του. Αποδέχεται πια ότι χρειάζεται αγάπη και οικογένεια. Έτσι, όταν η Ρηνιώ φεύγει πια από τη ζωή, ο Μανώλης σκέφτεται για πρώτη φορά να αναλάβει τον ρόλο του πατέρα για τη μικρή Χριστίνα. Αγνοεί, ωστόσο, την ύπαρξη του γράμματος που έχει ως παραλήπτη τον ίδιο – το μυστηριώδες γράμμα του Αντρέα. Παράλληλα, η Αγάθη σκέφτεται, για πρώτη φορά, να αφήσει για πάντα πίσω τον Πειραιά και να φύγει κάπου πολύ μακριά. Ο Αντρέας, τοποθετημένος σε απομόνωση για να γλιτώσει από τον Σταθακάκη και τον Χρόνη, έρχεται κοντά με τον σαμάνο. Η Μαρία βλέπει, απρόσμενα, μπροστά της ένα πρόσωπο από το παρελθόν: τον αξιωματικό της φυλακής που την είχε κακοποιήσει.

Παίζουν: Γιώργος Καραμίχος (Μανώλης), Μαρία Καβογιάννη (Αγάθη), Γιάννης Στάνκογλου (Αντρέας Βανδουλάκης), Γιούλικα Σκαφιδά (Μαρία Πετράκη), Αλέξανδρος Λογοθέτης (Νίκος Κυρίτσης), Τάσος Νούσιας (Νίκος Παπαδημητρίου), Μαρία Πασά (Σοφία), Γιώργος Συμεωνίδης (Χρόνης), Κώστας Ανταλόπουλος (Σταύρος), Έλενα Τοπαλίδου (Φανή), Αινείας Τσαμάτης (Μάκης), Ελεάννα Φινοκαλιώτη (Φωτεινή), Έκτορας Λιάτσος (Αντώνης), Μιχάλης Αεράκης (Αλέξανδρος Βανδουλάκης), Ευγενία Δημητροπούλου (Άννα Πετράκη), Δημήτρης Αλεξανδρής (Ντρετάκης, διευθυντής φυλακών), Φωτεινή Παπαχριστοπούλου (Όλγα Βανδουλάκη), Βαγγέλης Λιοδάκης (Σαριδάκης, δεσμοφύλακας), Νικόλας Χαλκιαδάκης (Βαγγέλης, δεσμοφύλακας), Αντώνης Τσιοτσιόπουλος (Μάρκος), Αδελαΐδα Κατσιδέ (Κατερίνα), Ντένια Ψυλλιά (Ρηνιώ), Άννα Μαρία Μαρινάκη (Χριστίνα), Μάρκος Παπαδοκωνσταντάκης (Αναστάσης), Χρήστος Κραγιόπουλος (Φίλιππος)  
  
Σενάριο: Παναγιώτης Χριστόπουλος   
Σκηνοθεσία: Ζωή Σγουρού  
Διευθυντής Φωτογραφίας: Eric Giovon  
Σκηνογράφος: Αντώνης Χαλκιάς  
Σύνθεση πρωτότυπης μουσικής: Δημήτρης Παπαδημητρίου  
Ενδυματολόγος: Μάρλι Αλειφέρη  
Ηχολήπτης: Θεόφιλος Μποτονάκης  
Οργάνωση παραγωγής: Ελισσάβετ Χατζηνικολάου  
Διεύθυνση παραγωγής: Αλεξάνδρα Νικολάου  
Μοντάζ: Rowan McKay  
Εκτέλεση Παραγωγής: Σοφία Παναγιωτάκη / NEEDaFIXER

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**23:00**  |  **Η Αυλή των Χρωμάτων (2022-2023) (ΝΕΟ ΕΠΕΙΣΟΔΙΟ)**   **(Αλλαγή ώρας)**  
  
**Έτος παραγωγής:** 2022

**«Αφιέρωμα στον Μανώλη Ρασούλη»**   
**Eπεισόδιο**: 34

Κάποιοι τον αγαπούν ως στιχουργό. Κάποιοι ως συγγραφέα, ως δημοσιογράφο και κάποιοι άλλοι ως τραγουδιστή.   
Αυτοί που τον γνωρίζουν καλά, τον αγαπούν ως γνήσιο οραματιστή μιας κοινωνίας δίκαιης, ειρηνικής, πνευματικής με κινητήριο μοχλό την αγάπη και την τέχνη.   
  
Στον Μανώλη Ρασούλη θα ταίριαζε ιδανικά το επίθετο «ο επίμονος». Σε όλα.  
  
Επίμονος στις φιλοσοφικές αναζητήσεις, στην πίστη ότι η τέχνη σώζει, στην ανάγκη να υπάρχει η ευγένεια και το χιούμορ στη ζωή.   
  
Για πάντα αντισυμβατικός!   
  
Όπως ο ίδιος έλεγε, μπορούσε να διαχειριστεί την αναρχία στο μυαλό του γιατί ήταν «συντηρητικός», εννοώντας ότι είχε βαθιά πίστη στη μουσική παράδοση της Ελλάδας.  
  
Ποιος άλλος θα μπορούσε άλλωστε να θεωρεί το «Η ζωή μου όλη» ως το πιο σαιξπηρικό ελληνικό τραγούδι, δυνατό και πολύ αισιόδοξο.  
  
Τη ζωή και το έργο αυτού του τόσο αντισυστημικού, εκρηκτικού και συνάμα μειλίχιου ανθρώπου, επιχειρούν να παρουσιάσουν η Αθηνά Καμπάκογλου και ο Χρήστος Νικολόπουλος στην εκπομπή «Η Αυλή των Χρωμάτων».   
  
Ένα εγχείρημα εξαιρετικά δύσκολο, αλλά και εύκολο ταυτόχρονα.  
  
Δύσκολο γιατί η πολυπλοκότητα της σκέψης του αγγίζει την απόλυτη απλότητα… και εύκολο γιατί μέσα στα δαιδαλώδη κείμενα και στους στίχους του, προσφέρει πάντα τη λύση και τη λύτρωση.   
  
Όπως κάθε άνθρωπος που αγαπά ειλικρινά και ανιδιοτελώς, έτσι και ο Μανώλης Ρασούλης είχε στη ζωή του λίγους, αλλά πραγματικά αληθινούς φίλους.  
  
Κάποιοι από αυτούς θα βρεθούν στο πλατό της εκπομπής μαζί με την κόρη του, Ναταλία Ρασούλη: Ο Δημήτρης Κοντογιάννης, ο Πέτρος Βαγιόπουλος, ο Παντελής Θεοχαρίδης, η Αφεντούλα Ραζέλη και ο Κωνσταντίνος Στεφανής.   
  
Όλοι μαζί θα θυμηθούν περιστατικά, συνεργασίες, γεγονότα που έχουν χαραχτεί στη μνήμη και στην καρδιά τους.   
  
Άλλωστε και ο Χρήστος Νικολόπουλος υπήρξε επιστήθιος φίλος και συνεργάτης του Μανώλη Ρασούλη, οπότε οι αφηγήσεις των ιστοριών είναι αδύνατον να χωρέσουν στον τηλεοπτικό χρόνο μιας εκπομπής.   
  
«Οι μάγκες δεν υπάρχουν πια», «Αν πεθάνει μία αγάπη», «Πότε Βούδας πότε Κούδας», «Τίποτα δεν πάει χαμένο», «Πες μου πώς γίνεται», «Οι κυβερνήσεις πέφτουνε μα η αγάπη μένει», «Ο φαντάρος», «Αχ! Ελλάδα σ’ αγαπώ», «Τρελή κι αδέσποτη», «Όλα σε θυμίζουν», «Με Τα Φώτα Νυσταγμένα (Οι Νταλίκες)» είναι μερικά μόνο από τα θρυλικά τραγούδια του Μανώλη Ρασούλη, που θα ερμηνευτούν με μεγάλη αγάπη στην εκπομπή, από τους φίλους και συνεργάτες του.   
  
Τόσο σπουδαία και συνάμα τόσο λίγα για τον Μανώλη Ρασούλη, το στοχαστή που ανανέωσε το λαϊκό τραγούδι, που έκανε τους ροκάδες να ακούσουν λαϊκά και ανακάτεψε το χώρο της διανόησης, αλλά και της πολιτικής.   
  
Ο Κώστας Μπαλαχούτης με την εύστοχη παρέμβασή του, κατορθώνει και συμπυκνώνει έναν πολυκύμαντο καλλιτεχνικό βίο, μέσα σε λίγα λεπτά!   
  
Μία από τις ωραιότερες και γεμάτη σεβασμό εκπομπή από την Αθηνά Καμπάκογλου και τον Χρήστο Νικολόπουλο, για τον τρυφερό φιλόσοφο του ελληνικού πενταγράμμου, Μανώλη Ρασούλη, στην «Αυλή των Χρωμάτων».  
  
Ενορχηστρώσεις και Διεύθυνσης Ορχήστρας: Νίκος Στρατηγός  
  
Παίζουν οι μουσικοί:  
  
Πιάνο: Νίκος Στρατηγός  
Μπουζούκια: Δημήτρης Ρέππας - Γιάννης Σταματογιάννης  
Ακορντεόν: Τάσος Αθανασιάς  
Βιολί: Μανώλης Κόττορος  
Πλήκτρα: Κώστας Σέγγης  
Τύμπανα: Γρηγόρης Συντρίδης  
Μπάσο: Πόλυς Πελέλης  
Κιθάρα: Βαγγέλης Κονταράτος  
Κρουστά: Νατάσσα Παυλάτου

Παρουσίαση: Χρήστος Νικολόπουλος - Αθηνά Καμπάκογλου  
Σκηνοθεσία: Χρήστος Φασόης  
Αρχισυνταξία: Αθηνά Καμπάκογλου - Νίκος Τιλκερίδης  
Δ/νση Παραγωγής: Θοδωρής Χατζηπαναγιώτης - Νίνα Ντόβα  
Εξωτερικός Παραγωγός: Φάνης Συναδινός  
Καλλιτεχνική Επιμέλεια: Κώστας Μπαλαχούτης  
Σχεδιασμός ήχου: Νικήτας Κονταράτος  
Ηχογράφηση - Μίξη Ήχου - Master: Βασίλης Νικολόπουλος  
Διεύθυνση φωτογραφίας: Γιάννης Λαζαρίδης  
Μοντάζ: Ντίνος Τσιρόπουλος  
Έρευνα Αρχείου – οπτικού υλικού: Κώστας Λύγδας  
Υπεύθυνη Καλεσμένων: Δήμητρα Δάρδα  
Υπεύθυνη Επικοινωνίας: Σοφία Καλαντζή  
Βοηθός Σκηνοθέτη: Σορέττα Καψωμένου  
Φωτογραφίες: Μάχη Παπαγεωργίου

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**01:00**  |  **Εντός Κάδρου  (E)**   **(Ένθεση προγράμματος)**  
  
**Έτος παραγωγής:** 2023

Εβδομαδιαία ημίωρη δημοσιογραφική εκπομπή, παραγωγής ΕΡΤ3 2023.  
  
Προσωπικές μαρτυρίες, τοποθετήσεις και απόψεις ειδικών, στατιστικά δεδομένα και ιστορικά στοιχεία. Η δημοσιογραφική έρευνα, εμβαθύνει, αναλύει και φωτίζει σημαντικές πτυχές κοινωνικών θεμάτων, τοποθετώντας τα «ΕΝΤΟΣ ΚΑΔΡΟΥ» .  
  
Η νέα εβδομαδιαία εκπομπή της ΕΡΤ3 έρχεται να σταθεί και να δώσει χρόνο και βαρύτητα σε ζητήματα που απασχολούν την ελληνική κοινωνία αλλά δεν έχουν την προβολή που τους αναλογεί. Μέσα από διηγήσεις ανθρώπων που ξεδιπλώνουν μπροστά στον τηλεοπτικό φακό τις προσωπικές τους εμπειρίες, θέτονται τα ερωτήματα που καλούνται στη συνέχεια να απαντήσουν οι ειδικοί.  
  
Η εξόρυξη και η ανάλυση δεδομένων, η παράθεση πληροφοριών και οι συγκρίσεις με την διεθνή πραγματικότητα ενισχύουν την δημοσιογραφική έρευνα που στοχεύει στην τεκμηριωμένη ενημέρωση.

**«Απόκτηση Ελληνικής Ιθαγένειας»**   
**Eπεισόδιο**: 2

Καθώς το δημογραφικό αποτελεί πλέον αναγνωρίσιμο πρόβλημα για το μέλλον της χώρας μας, τα κόμματα του κοινοβουλίου εντάσσουν στον προγραμματικό τους λόγο όλο και εντονότερα το θέμα της ενσωμάτωσης των αλλοδαπών. Την ίδια στιγμή όμως η έλλειψη σταθερού πλαισίου, οι πολύπλοκες διαδικασίες και η ελληνική γραφειοκρατία διαμορφώνει μια εντελώς διαφορετική πραγματικότητα για τους ανθρώπους αυτούς.   
  
Μέσα από τρεις διαφορετικές περιπτώσεις μαθαίνουμε για τις δυσκολίες που αντιμετωπίζουν οι υποψήφιοι, ενώ ο Γενικός Γραμματέας Ιθαγένειας και ο πρόεδρος της Ελληνικής Ένωσης για τα Δικαιώματα του Ανθρώπου, απαντούν στα ερωτήματα που προκύπτουν και αναλύουν το νομοθετικό πλαίσιο.   
  
Η απόκτηση ελληνικής ιθαγένειας ΕΝΤΟΣ ΚΑΔΡΟΥ.

Παρουσίαση: Χριστίνα Καλημέρη   
Αρχισυνταξία: Βασίλης Κατσάρας   
Έρευνα - Επιμέλεια: Χ. Καλημέρη - Β. Κατσάρας   
Δ/νση παραγωγής: Άρης Παναγιωτίδης   
Μοντάζ: Αναστασία Δασκαλάκη   
Σκηνοθεσία: Νίκος Γκούλιος

|  |  |
| --- | --- |
| Ντοκιμαντέρ / Πολιτισμός | **WEBTV** **ERTflix** |

**01:30**  |  **Ες Αύριον τα Σπουδαία - Πορτραίτα του Αύριο (2023)  (E)**     
  
**Έτος παραγωγής:** 2023

**«Μάνθος Βαλσαμίδης: Ως την κορυφή του κόσμου… για να σώζει ζωές»**   
**Eπεισόδιο**: 9

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**02:00**  |  **Πλάνα με Ουρά  (E)**     
  
Δ' ΚΥΚΛΟΣ   
  
**Έτος παραγωγής:** 2023

**«Γαλλία, Γαλλικό Ινστιτούτο Ζωοθεραπείας»**   
**Eπεισόδιο**: 7

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**03:00**  |  **Ειδήσεις - Αθλητικά - Καιρός  (M)**

|  |  |
| --- | --- |
| Ταινίες | **WEBTV** |

**04:00**  |  **Πανικός - Ελληνική Ταινία**     
  
**Έτος παραγωγής:** 1969  
**Διάρκεια**: 87'

Ελληνική ταινία μυθοπλασίας. Περιπέτεια, Αστυνομική.  
Υπόθεση: Επιστρέφοντας από ένα επαγγελματικό ταξίδι στη Ρόδο, ο Μάρκος Μαράς μαθαίνει ότι ο άρρωστος γιος του έχει πέσει θύμα απαγωγής.  
Δέχεται να πληρώσει τα λύτρα, αλλά ο αστυνόμος Μακρίδης φροντίζει να δοθούν ψεύτικα χαρτονομίσματα στους απαγωγείς. Στο μεταξύ, ενόσω η αστυνομία προσπαθεί να τους παγιδεύσει, η ζωή του μικρού Τάσου βρίσκεται σε κίνδυνο, λόγω φαρμακευτικής αγωγής που θα έπρεπε να του χορηγείται.  
Ωστόσο, ένας από τους απαγωγείς θα συνδεθεί συναισθηματικά με το παιδί και θα προσπαθήσει να το προστατεύσει.

Σενάριο–Σκηνοθεσία: Σταύρος Τσιώλης   
Ηθοποιοί: Κώστας Καζάκος, Άγγελος Αντωνόπουλος, Σοφία Ρούμπου, Ζώρας Τσάπελης, Σπύρος Καλογήρου, Νίκος Γαλανός, Ντίνος Καρύδης, Γρηγόρης Ευαγγελάτος, Νάσος Κεδράκας, Τασούλης Δαρδαμάνης, Κώστας Νάος, Γιώργος Κωβαίος, Έλια Καλιγεράκη, Μαίρη Μεταξά, Γκόλφω Μπίνη  
Φωτογραφία: Γιώργος Αρβανίτης   
Μουσική: Κώστας Καπνίσης   
Σκηνογραφία: Μάρκος Ζέρβας   
Μακιγιάζ: Αργυρώ Κουρουπού   
Μοντάζ: Βασίλης Συρόπουλος  
Παραγωγή: FINOS FILM

|  |  |
| --- | --- |
| Ντοκιμαντέρ | **WEBTV** **ERTflix** |

**05:30**  |  **Μικροπόλεις  (E)**   **(Ένθεση προγράμματος)**

Σειρά ημίωρων ντοκιμαντέρ με θέμα διάφορες συνοικίες της Αθήνας.   
  
Σε κάθε περιοχή αντιστοιχεί μια λέξη-αρχιτεκτονική έννοια, που τη χαρακτηρίζει φυσιογνωμικά αλλά και κοινωνικά. Αυτή η λέξη είναι ο οδηγός στο βλέμμα, στην επιλογή των χαρακτήρων, στα στοιχεία του πορτρέτου της κάθε περιοχής.  
  
Τα Εξάρχεια της αμφισβήτησης, το Κολωνάκι της αριστοκρατίας, η Ομόνοια του περιθωρίου, η Κυψέλη των μεταναστών, η Καισαριανή των προσφυγικών, η Κηφισιά της αποκέντρωσης, ο Ασπρόπυργος της βιομηχανικής ζώνης, το Παλαιό Φάληρο της μνήμης, η Ακαδημία Πλάτωνος του ένδοξου παρελθόντος, η Εκάλη της ελίτ, το Ίλιον της άρνησης, το Πέραμα των ναυπηγείων, το Ολυμπιακό Χωριό της νεανικής κυριαρχίας, ο Γέρακας της άναρχης ανάπτυξης.  
  
Ιστορικές και νέες συνοικίες της Αθήνας αποκαλύπτουν το πραγματικό τους πρόσωπο μέσα από ένα εννοιολογικό παιχνίδι με τις λέξεις που τις χαρακτηρίζουν αρχιτεκτονικά και κοινωνιολογικά, τους ανθρώπους που τις κατοικούν και τη θέση που διεκδικούν στο νέο πολιτισμικό χάρτη μιας πόλης που αρνείται πεισματικά να αποκτήσει συγκεκριμένη ταυτότητα, ισορροπώντας διαρκώς ανάμεσα στο βαρύ παρελθόν, το μετέωρο παρόν και το αβέβαιο μέλλον της.  
  
Τρεις νέοι σκηνοθέτες -ο καθένας με το προσωπικό του βλέμμα- ανακαλύπτουν τη λέξη-κλειδί της κάθε συνοικίας, ανατρέπουν τις προφανείς δυναμικές τους, επανδιαπραγματεύονται την εικόνα που τους έχουν προσδώσει οι «αστικοί μύθοι» και «ξεκλειδώνουν» όσα κρύβονται πίσω από τη συναρπαστική καθημερινότητα των κατοίκων της, ολοκληρώνοντας με τον πιο διαυγή τρόπο την εκ νέου χαρτογράφηση μιας γνωστής «άγνωστης» πόλης.

**«Ολυμπιακό Χωριό - Ο φράκτης»**   
**Eπεισόδιο**: 9

Με κλειδί τη λέξη, την έννοια, την υλική κατασκευή «φράχτης», η Περσεφόνη Μήλιου παρατηρεί το Ολυμπιακό Χωριό.   
Πιτσιρικάδες που παρελαύνουν, χορεύουν break dance, σπάνε λάμπες και καίνε εξατμίσεις... Πώς να περιφράξεις τόση ενέργεια; Σ’ ένα προκάτ περιβάλλον με αισθητική μακέτας, οι νεαροί πρωταγωνιστές δείχνουν να μη βολεύονται. Μέσα σε μισή ώρα, το οικιστικό πείραμα μιας υποτιθέμενης πρότυπης γειτονιάς αποδομείται και καταρρέει εκ των έσω. Εγκαταλελειμμένα κτίρια, αποτέλεσμα των Ολυμπιακών φιλοδοξιών, ανοίκιαστα μαγαζιά και φυσικά η περιμετρική συρμάτινη περίφραξη, μεταδίδουν τον εγκλωβισμό και τη βίαιη αποκοπή από τον κοινωνικό ιστό της πόλης. Ο φράχτης σαν όριο. Η σούζα και οι κόντρες στο όριο. Καθημερινοί τσαμπουκάδες. Στα όρια του χάρτη. Στα όρια της έκρηξης. Τόπος και νιάτα σιγοβράζουν.   
Και εμείς από τις τηλεοράσεις μας τους παρακολουθούμε προσεκτικά.

Σκηνοθεσία-σενάριο: Περσεφόνη Μήλιου  
Καλλιτεχνικός και επιστημονικός σύμβουλος: Σταύρος Σταυρίδης  
Διευθυντής φωτογραφίας: Μανού Τιλίνσκι  
Μοντάζ: Άρτεμις Αναστασιάδου  
Ήχος: Βασίλης Γεροδήμος  
Μιξάζ: Γιάννης Σκανδάμης / DNA lab  
Μουσική και τίτλοι της σειράς: Αφοί Κωνσταντινίδη  
Εκτελεστής παραγωγός: Ελένη Κοσσυφίδου

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**